Mariana Mortágua

Mariana Rodrigues Mortágua (Alvito, 1986ko ekainaren 24a ) Ezkerreko Blokea alderdiko portugaldar ekonomialaria eta politikaria da. Ezkerreko Blokeko Koordinatzaile Nazionala da, eta baita Portugalgo Parlamentuko diputatua ere.

 Biografia 
Camilo Mortáguaren alaba da. Gizon hau LUAReko militantea izan zen, diktaduraren kontrako militante iraultzailea. Bere ahizpa bikia Joana Mortágua da, Ezkerreko Blokeko buruzagi eta diputatua. 

Ekonomian lizentziatua da. ISCTE - Instituto Universitário de Lisboan ikasi zuen. Londreseko Unibertsitatean doktore titulua atera zuen Lisboako ISCALeko irakaslea izan zen 2011-2012 ikasturtean  eta, 2021az geroztik, ISCTEko irakasle laguntzaile gonbidatua da.

Ezkerreko Blokeko kidea da 2007az geroztik. 27 urterekin egin zuen debuta Portugalgo Parlamentuko kide gisa, 2013an.

2013an Lisboako Udal Batzarreko diputatu hautatu zuten,  eta 2015eko hauteskundeetan berriro hautatu zuten diputatu. Hauteskunde horietan Ezkerreko Blokeak inoizko botorik gehien jaso zituen. 2019ko urrian eta 2022ko urtarrilean berriro hautatu zuten diputatu. 

2023ko maiatzaren 28an Ezkerreko Blokearen koordinatzaile hautatu zuten Konbentzio Nazionalean,  botoen %83rekin. 

 Argitaratutako lanak 

 2012 – The Portuguese debt crisis: deconstructing myths in The Political Economy of Public Debt and Austerity in the EU
 2012 – A Dividadura - Portugal na Crise do Euro
 2012 – Isto é um assalto
 2013 – Temos de Pagar a Dívida? 
 2013 – Não acredite em tudo o que pensa. 
 2014 – A Europa à Beira do Abismo 
 2015 – Privataria: Quem ganha e quem perde com as privatizações em Portugal
 2021 – No Sonho Selvagem do Alquimista

 Erreferentziak 

 Kanpo estekak 

Kategoria:Portugaldarrak
Kategoria:Lisboako Unibertsitateko ikasleak
Kategoria:Emakume politikariak
Kategoria:Portugalgo emakumeak
Kategoria:Emakume irakasleak
Kategoria:Emakume ekonomialariak